Градско веће, на основу Закључка o расписивању огласа за заузеће јавне површине за постављање уређаја за припрему хране у Екстра зони и Великом парку, путем јавног надметања – III круг, број: 353-683/24-V од 23. маја 2024. годинe, расписује

**О Г Л А С**

**за заузеће јавне површине за постављање уређаја за припрему хране**

**у Екстра зони и Великом парку путем јавног надметања - III круг**

**I** Позивају се предузетници који се баве трговином на мало изван продавница, тезги и пијаца, продајом кокица и сл. да поднесу пријаве за заузеће јавне површине за постављање уређаја за припрему хране (пржење кокица, печење кестења, кување или печење кукуруза, шећерне вунене и других уређаја за припрему хране) у Екстра зони и Великом парку путем јавног надметања - III круг, утврђене Планом локација:

Локација бр. 5 Пeшачка зона Краља Петра I;

Локација бр. 9 Пешачка зона ул. Милоја Павловића;

Локација бр. 11 ул. Краља Александра I Карађорђевића (ТЦ Абрашевић);

Локација бр. 15 Фонтана Велики парк;

Локација бр. 16 Фонтана Велики парк;

Локација бр. 17 Фонтана Велики парк;

**II** Јавне површине – локације које су предмет јавног надметања за постављање покретних уређаја за припрему хране у Екстра зони и Великом парку путем јавног надметања - II круг, издају се са правом коришћења за период: до 31. децембра 2025. године .

**III**  Почетни лицитациони износ представља износ накнаде за заузеће јавне површине за постављање покретних уређаја за припрему хране у Екстра зони и Великом парку дневно по 1 m2 у износу од 60,00  динара у складу са Одлуком о накнадама за коришћење јавних површина за територију града Крагујевца, за све локације из поглавља I овог огласа.

**IV**Лицитациони корак за све локације из огласа утврђује се у висини од 10% од почетног лицитационог износа и износи 6,0 динара по m2.

**V**  **Учесник јавног надметања је у обавези да уплати депозит у износу од 5.000,00 динара** **у корист рачуна '' Град Крагујевац – Други посебни депозити 840-0000001257804-16. Странка треба да уплати депозит за лицитацију на претходно наведени рачун са позивом на број тако што упише број 3 и у наставку свој ПИБ. Не ставља се модел 97, само позив на број.**

**VI** Подносилац пријаве је у обавези да уз попуњену пријаву достави следећу документацију:

1) извод из регистра надлежног органа,

2) копију пословног рачуна,

3) доказ о извршеној уплати депозита.

**VII** Пријава са пратећом документацијом подноси се Комисији за спровођење поступка јавног надметања за заузеће јавне површине, за постављање уређаја за припрему хране у Екстра зони и Великом парку путем јавног надметања - II круг, **у затвореној коверти (са назнаком на предњој страни „за лицитацију“, а на полеђини коверте навести назив, седиште и матични број предузетничке радње, назив улице и број локације за коју се лицитира)**, на кружном шалтеру зграде управе града или поштом на адресу Трг слободе број 3, 34000 Крагујевац.

**Напомена: Уколико назнака на предњој и задњој страни коверте није адекватно попуњена, иста ће бити одбачена као непотпуна.**

**VIII** Пријаве се подносе од дана објављивања огласа на званичној интернет страници града Крагујевца: www.kragujevac.ls.gov.rs

**Крајни рок за подношење пријава је 28.мај 2024. године у 15,00 часова.**

Комисија неће разматрати неблаговремене и непотпуне пријаве, тако да подносилац нема право учешћа у јавном надметању.

**IX** Поступак јавног надметања спровешће се **дана 30.маја 2024. године у канцеларији 409 зграде Управе града Крагујевца**, а по редоследу локација наведених у поглављу I Огласа и то у следећим терминима:

Распоред локација за лицитацију:

* у 08:30 часова - локација бр. 5 Пeшачка зона Краља Петра I;
* у 09:00 часова – локација бр. 9 Пешачка зона ул. Милоја Павловића;
* у 09.30 часова - локација бр. 11 ул. Краља Александра I Карађорђевића (ТЦ Абрашевић);
* у 11:00 часова - локација бр. 15 Фонтана Велики парк;
* у 11:30 часова - локација бр. 16 Фонтана Велики парк;
* у 12:00 часова - локација бр. 17 Фонтана Велики парк.

**X** Позивају се подносиоци пријава да уз поштовање мера здравствене заштите присуствују јавном надметању и са собом понесу личну карту.

Уколико подносилац пријаве није у могућности да присуствује јавном надметању, лице које га заступа мора да има оригинално овлашћење оверено од стране јавног бележника и личну карту.

**XI** Учесник јавног надметања може лицитирати више од једне локације, али му може бити додељена само једна локација, као најповољнијем понуђачу.

Локација из огласа додељује се учеснику лицитације који је дао највећу понуду.

Након додељивања локације, учесник не може лицитирати за друге локације.

Учеснику јавног надметања који је изабран као најповољнији понуђач, уплаћени депозит се урачунава као уплаћени део накнаде за коришћење простора на јавној површини.

Учеснику јавног надметања који није изабран као најповољнији понуђач, уплаћени депозит се враћа у року од пет дана од коначности Одлуке о избору најповољнијег понуђача, на достављени број текућег рачуна.

**XII** План локација за постављање уређаја за припрему хране у Екстра зони и Великом парку, саставни је део овог огласа.

**XIII** Oбразац пријаве се може преузети на званичној интернет страници града Крагујевца: www.kragujevac.ls.gov.rs или на кружном шалтеру зграде Управе града.

Све детаљне информације у вези огласа можете добити сваког радног дана од 08-15,00 часова, канцеларија 409.